CELEX: 62011TA0655
Language: sk
Date: 2015-06-16 00:00:00
Title: Vec T-655/11: Rozsudok Všeobecného súdu zo 16. júna 2015 – FSL a i./Komisia („Hospodárska súťaž — Kartely — Európsky trh s banánmi v Taliansku, Grécku a Portugalsku — Koordinácia pri stanovení cien — Prípustnosť dôkazov — Právo na obhajobu — Zneužitie právomocí — Dôkaz o porušení — Výpočet výšky pokuty“)

10.8.2015   
            
            
               SK
            
            
               Úradný vestník Európskej únie
            
            
               C 262/14
            
         Rozsudok Všeobecného súdu zo 16. júna 2015 – FSL a i./Komisia
   (Vec T-655/11) (1)
   
   ((„Hospodárska súťaž - Kartely - Európsky trh s banánmi v Taliansku, Grécku a Portugalsku - Koordinácia pri stanovení cien - Prípustnosť dôkazov - Právo na obhajobu - Zneužitie právomocí - Dôkaz o porušení - Výpočet výšky pokuty“))
   (2015/C 262/18)
   Jazyk konania: angličtina
   
      Účastníci konania
   
   
      Žalobkyne: FSL Holdings (Antverpy, Belgicko), Firma Léon Van Parys (Antverpy) a Pacific Fruit Company Italy SpA (Rím, Taliansko) (v zastúpení: P. Vlaemminck, C. Verdonck, B. Van Vooren a B. Gielen, advokáti)
   
      Žalovaná: Európska komisia (v zastúpení: M. Kellerbauer a A. Biolan, splnomocnení zástupcovia)
   
      Predmet veci
   
   V prvom rade návrh na zrušenie rozhodnutia Komisie K (2011) 7273 v konečnom znení z 12. októbra 2011 týkajúceho sa konania o uplatnení článku 101 [ZFEÚ] [vec COMP/39482 – Exotické ovocie (Banány)] a subsidiárne návrh zníženie pokuty
   
      Výrok rozsudku
   
   
               1.
            
            
               Článok 1 rozhodnutia Komisie K (2011) 7273 v konečnom znení z 12. októbra 2011 týkajúceho sa konania o uplatnení článku 101 [ZFEÚ] [vec COMP/39.482 – Exotické ovocie (Banány)] sa zrušuje pre obdobia od 11. augusta 2004 do 19. januára 2005 v rozsahu, v akom sa týka spoločností FSL Holdings, Firma Léon Van Parys a Pacific Fruit Company Italy SpA.
            
         
               2.
            
            
               Článok 2 rozhodnutia K (2011) 7273 v konečnom znení sa zrušuje v rozsahu, v akom stanovuje výšku pokuty uloženej spoločnostiam FSL Holdings, Firma Léon Van Parys a Pacific Fruit Company Italy SpA na sumu 8 9 19  000 eur.
            
         
               3.
            
            
               Výška pokuty uložená spoločnostiam FSL Holdings, Firma Léon Van Parys a Pacific Fruit Company Italy SpA v článku 2 uvedeného rozhodnutia K (2011) 7273 v konečnom znení sa stanovuje na 6 6 89  000 eur.
            
         
               4.
            
            
               V zostávajúcej časti sa žaloba zamieta.
            
         
               5.
            
            
               Spoločnosti FSL Holdings, Firma Léon Van Parys a Pacific Fruit Company Italy SpA znášajú tretinu svojich vlastných trov konania a sú povinné nahradiť polovicu trov konania, ktoré vznikli Európskej komisii.
            
         
               6.
            
            
               Komisia znáša polovicu vlastných trov konania a je povinná nahradiť dve tretiny trov konania, ktoré vznikli spoločnostiam FSL Holdings, Firma Léon Van Parys a Pacific Fruit Company Italy SpA.
            
         
      (1)  Ú. v. EÚ C 58, 25.2.2012.